stanford-oval/wikipedia huggingface dataset:
מצע מנותק
היישום בימינו

בעקבות הדיונים ההלכתיים והחקלאיים בנושא זה, מקובל היום להתיר פעולות חקלאיות במצעים מנותקים בתנאים הבאים:
מגדלים בתוך עציץ אטום ללא נקבים, או עם נקבי-ניקוז קטנים - עד 1 מ"מ לכל היותר.
העציץ מונח על-גבי משטח מנתק מחומר חזק, שאינו חדיר למים ושאינו חדיר לשורשי הצמחים שגדלים בו.
אין די בעפר המונח ישירות על גבי משטח אטום ללא כלי, או בכלי אטום ללא משטח.
המשטח יכול להיות מיריעות פוליאתילן חזקות, לוחות פח מגולוון, או משטח בטון.
לא משתמשים במשטחים מחומרים קלים או מחלחלים, כגון עץ, קלקר, קרטון, בלוקים, פלריג.
המשטח צריך להיות רחב כדי שנוף הצמחים לא יבלוט ממנו החוצה. אם יש נקבים בצד הכלי - המרחק בינו לבין שפת המשטח יהיה לפחות 24 ס"מ.
העציץ יהיה בנפח של 330 ליטר לכל היותר.
על המשטח להיות נקי, כך שלא תיווצר עליו שכבת עפר דקה.
כל המערכת צריכה להיות בתוך מבנה קבוע - בית או חממה.
את השתילים לשתילה במצע המנותק יש לקנות אצל מגדל שומר שמיטה, שהכין אותם בשנה השישית או בדרכים המותרות בשמיטה.
לדעת המתירים את השימוש בשביעית בגידול מצע מנותק, אופן הגידול המיוחד מתיר אפילו פעילות חקלאית האסורה בשנת השמיטה מן התורה, כגון זריעה, שתילה, גיזום ודילול הפרי. אולם ישנן דעות מחמירות הדורשות תנאים נוספים:
תחת העציץ יש להניח שתי שכבות של מצע מנתק (יריעות פוליאתילן); מותר לנקב את היריעות לניקוז, בתנאי שלא יהיה נקב תחת נקב.
העציץ יהיה בגודל הניתן לטלטול על ידי אדם אחד.
יש למכור לגוי את העפר שבעציץ.
מלאכות האסורות מהתורה, כגון זריעה, שתילה, גיזום וקטיף, יש לבצע על ידי פועלים גויים.
על יבול הגדל במצע מנותק לא חלה קדושת שביעית. לכן, מותר לקטוף, למכור ולייצא את היבול הגדל בשיטה זו בשנת השמיטה. ירקות הגדלים על גבי מצע מנותק חייבים בתרומות ומעשרות מספק, ללא ברכה, ומפרישים מהם מעשר עני ומעשר שני. יש לברך על היבול ברכת "בורא פרי האדמה".
גם לדעת המחמירים שלא לזרוע ולשתול על גבי מצע מנותק בשנת השמיטה, מותר במקום הצורך לבצע בו מלאכות המותרות מדרבנן על מנת לשמר את הגידול.
ביקורת

נמתחה ביקורת על השימוש הנרחב במצעים מנותקים מבחינה אקולוגית: "קרנוקופיה של פלסטיק - כך נראית החקלאות האנושית היום... החברה המודרנית ניסתה להחדיר חקלאות מסוג כזה לתוך האקוסיסטמות הטבעיות של העולם, ובכך גרמה רצף של תוצאות שליליות והרות-אסון..." כמו כן, נמתחה ביקורת על הניתוק מהחקלאות הטבעית המחוברת לאדמה: "מקוממים אותי אנשים שאף-פעם לא נגעו באדמה בכל שש שנות המעשה, ואז... קצת לפני שנת השמיטה, הם נזכרים פתאום שיש דבר כזה אדמה בעולם, ומתחילים במרץ לעסוק בגינון במצעים מנותקים". לפי גישה זו, עבודת האדמה הטבעית במשך שש שנות המעשה היא חלק בלתי נפרד מהעיקרון של מצוות השמיטה. שימוש במצע מנותק הוא ראוי רק במקומות שבהם אין אפשרות לחקלאות טבעית, כגון בבניינים במרכזי הערים (חקלאות עירונית).
רוז היילברון

| --- | --- |

 לידה:  19 באוגוסט 1914 ליברפול
 פטירה:  8 בדצמבר 2005 (בגיל 91) איסלינגטון
 מדינה:  הממלכה המאוחדת
 ידועה בשל:  היותה האישה הראשונה בהרבה תחומים בחוק והמשפט האנגלי
 השכלה:  אוניברסיטת ליברפול
 עיסוק:  עורכת דין ושופטת
 בן זוג:  ד"ר נתנאל בורשטיין
 צאצאים:  הילרי היילברון
 פרסים והוקרה:  גבירה מפקדת במסדר האימפריה הבריטית (1974) 
 
רוז היילברון (באנגלית: Rose Heilbron, נולדה ב-19 באוגוסט 1914, נפטרה ב-8 בדצמבר 2005) הייתה יהודיה בריטית, שכיהנה כשופטת בבית המשפט העליון של הממלכה המאוחדת. הקריירה שלה כללה הרבה הישגים ראשוניים בהיותה אישה - היא הייתה האישה הראשונה אשר קיבלה תואר ראשון בתחום המשפט באוניברסיטת ליברפול, האישה הראשונה אשר קיבלה את מלגת הקבלה ל"גרייז אין", אחת מבין שתי הנשים הראשונות אשר התמנתה לחברה במועצת המלך באנגליה, האישה הראשונה אשר הייתה עורכת דין ראשית בתיק רצח, השופטת במשרה חלקית הראשונה, השופטת הראשונה אשר כיהנה ב"אולד ביילי", והאישה הראשונה הגיזברית ב"גרייס אין". בנוסף, הייתה האישה השנייה אשר התמנתה בתור שופטת בית המשפט העליון אחרי אליזבת' ליין (אנ').
חייה המוקדמים

היילברון נולדה בליברפול, הצעירה בשתי בנותיהם של זוג יהודים, נלי ומקס היילברון. האם, נלי (לבית סאמרס) הייתה בתם של זוג מהגרים יהודים, מפולין וגרמניה והאב, מקס היה גם הוא בנם של זוג מהגרים יהודים, מגרמניה ומארצות הברית. מקס היילברון היה מלונאי אשר נהג לארח פליטים - מהגרים יהודים.
היילברון התחנכה בבית הספר "בלבדיר" ואחר כך באוניברסיטת ליברפול, בה הייתה אחת משתי הנשים הראשונות שקיבלו תואר ראשון בתחום המשפט, בשנת 1935. היא קיבלה את מלגת הקבלה ל"גרייז אין" בשנת 1936, והייתה לאחת משתי הנשים היחידות אשר היו בעלות תואר שני בתחום המשפט, בשנת 1937. שנתיים לאחר מכן הורשתה לעסוק בדין בפועל בבית משפט ועל כן הצטרפה למחוז הצפוני ב-1940.
קריירה

היילברון התמחתה בעיקר בתחומי דיני נזיקין, ודין פלילי. ניתן להניח כי עלייתה המהירה בדרגות בית המשפט מקורה בעובדה כי גברים רבים גויסו לצבא בעת מלחמת העולם השנייה, היות שבאותה עת הייתה עורכת דין למשך שש שנים.
ב-1944 הייתה היילברון פרקליטה זוטרה בתיק "קונסטנטין נגד מלונות אימפריאל", תביעה של שחקן הקריקט ההודי, לירי קונסטנטין, על כך שלא הורשה להיכנס למלון בגלל צבע עורו. בשנת 1946, בתיק "אדמס נגד ניילור", היא ייצגה שני נערים אשר נפצעו בשדה מוקשים ברצועת החוף בין קרוסבי לסאות'פורת, בתביעה נגד קצין בצבא; הערעור לבית הלורדים, שלא התקבל, תרם לחקיקת חוק הליכי הכתר בשנת 1947.
עד 1946, היילברון לקחה חלק בעשרה משפטי רצח, ובשנת 1949, רק כמה חודשים לאחר הולדת ביתה, היא הייתה אחת משתי הנשים הראשונות אשר מונו ל"מועצת למלך" בתור עורכת דין (בעוד האישה השנייה הייתה הלנה נורמנטון). בגיל 34, הייתה היועצת למלך הצעירה ביותר מאז תומאס ארסקין בשנת 1783 כאשר היה בן 33. היילברון נהייתה לדמות מוכרת, במיוחד בעיר הולדתה כאשר בשנים 1949–1950 הייתה האישה הראשונה שהובילה את ההגנה בתיק רצח. הפושע ג'ורג' קלי הואשם שירה למוות בסגן מנהל בית הקולנוע "קמאו" בליברפול, והתיק נודע בשם "הרצח בקמאו". דווח שקלי אמר שאינו רוצה שאישה תגן עליו, אך מאוחר יותר הוא שיבח אותה על הגנתה. בעקבות המשפט, העיתון דיילי מירור בחר בהיילברון לאשת השנה שלו. היילברון לא הצליחה להציל את קלי מן הגרדום, אך בית המשפט לערעורים ביטל את הרשעתו בשנת 2003.
הצלחותיה של היילברון בשנים 1950–1955 כוללות הגנה על ארבעה גברים שהואשמו בתליית ילד במהלך פריצה, כאשר הצליחה להראות כי מות הילד היה תאונה. כמו כן, היילברון שימשה כעורכת הדין של לואיס בלום, עורך דין מהעיר הרטלפול, אשר הואשם ברצח הפילגש שלו במשרדו, אך בסופו של דבר הורשע בהריגה. לעומת זאת, בשנת 1953 היא כשלה בהוכחת חפותו של ג'ון טוד שהואשם ברצח של מוכר בחנות בעיר איינטרי. היילברון הובילה מספר תיקים חשובים נוספים במהלך הקריירה שלה.
בנובמבר 1956 מונתה היילברון בתור שופטת במשרה חלקית בבית משפט מחוזי של העיר ברנלי והייתה האישה הראשונה שמונתה לתפקיד זה באופן רשמי. בשנת 1957 היא הייתה האישה הראשונה ששימשה כנציבה בבתי המשפט של אסיז. אליזבת' ליין מונתה לשופטת אישה ראשונה בבית משפט מחוזי בשנת 1962 ובבית משפט עליון בשנת 1965, אבל היילברון הייתה השופטת האישה הראשונה שמונתה בבית המשפט "אולד ביילי" בינואר 1972. היילברון הפכה לשופטת מובילה במחוז הצפוני בשנת 1973 ולאחר מכן, הלכה בעקבות ליין בתור האישה השנייה שכיהנה כשופטת בבית משפט עליון בשנת 1974. למרות הרקע שלה בתיקים פליליים, אשר היו מתאימים אותה באופן טבעי למחלקה זו בבית המשפט העליון, היא מונתה למחלקת משפחה וזכתה לתואר "עלמה" בעקבות זאת. היילברון הובילה מספר רב של תיקים פליליים בזמנה במחוז הצפוני בין השנים 1979 ל-1982.
בשנת 1975, מזכיר המדינה, רוי ג'נקינז, מינה את היילברון לשופטת בוועדה בנושא חוקי אונס. הוועדה החליטה כי זהות מתלונני האונס תישאר חסויה, וכי הסנגור יהיה מוגבל בחקירתו של המתלונן בנוגע להיסטוריית חיי המין שלו במטרה לפגוע בפרופיל המשפטי שלו. בשנת 1976, הפכה לחברה עמיתת כבוד במכללת "ליידי מרגרט הול" אשר שייכת לאוניברסיטת אוקספורד.
בשנת 1968, הפכה לחברה ותיקה ב"גרייז אין", והייתה האישה הראשונה שהובילה אחת מ"אכסניות המשפט" כאשר הפכה לאמרכלית שלהם בשנת 1985. היילברון פרשה מתפקידה כשופטת בשנת 1988.
חייה האישיים

תחביביה כללו הליכה וגולף, והייתה חברה בארגון סורופטימיסט, ארגון בינלאומי של נשים בעלות מקצוע ונשות עסקים במטרה לקדם את מעמד האישה בעולם ומאבק למען זכויות אדם. היילברון זכתה לתואר אלופת כבוד בצבא הנשים הבריטי. דווח כי היילברון הייתה האישה הראשונה בליברפול שלבשה שמלת ערב באורך השוקיים.
בשנת 1945, היילברון התחתנה עם רופא אירי, ד"ר נתנאל בורשטיין (1905–2010). בורשטיין היה רופא יועץ בבית החולים בליברפול. הידע הרפואי של בורשטיין הועיל להיילברון בתיקים שונים במהלך הקריירה שלה. ביתה של היילברון, הילרי, שנולדה בשנת 1949, גם נהייתה לעורכת דין ובשנת 1987 מונתה לחברה במועצת המלכה, והייתה האישה ה-29 שזכתה בכבוד זה.
מותה

היילברון ובעלה עברו מליברפול ללונדון כאשר מונתה לשופטת בבית המשפט העליון. היא נפטרה בבית אבות באיסלינגטון מדלקת ריאות ואיסכמיה מוחית, הותירה אחריה בעל ובת. ביוגרפיה של רוז היילברון פורסמה על ידי ביתה בשנת 2012.
ראו גם

סורופטימיסט
לקריאה נוספת

Great Britain Advisory Group on the Law of Rape, & Heilbron, R. (1975). Report of the Advisory Group on the Law of Rape.
Auchmuty, R. (2014). Hilary Heilbron: Rose Heilbron: The Story of England’s First Woman Judge. Feminist Legal Studies, 22(2), 213-216.
Heilbron, H. (2012). Rose Heilbron: The Story of England’s First Woman Queen's Counsel and Judge. Bloomsbury Publishing.
הערות שוליים

1 2 3 4 5  Paddy Shennan, Hilary Heilbron on writing the life story of her mother – the late Liverpool legal pioneer Dame Rose Heilbron, liverpoolecho, ‏2012-10-26
↑  Rose Heilbron: The Story of England’s First Woman Queen's Counsel and Judge, ביוגרפיה שכתבה בתה, הילרי, הוצאת הארט, 2012
1 2 3 4 5  Heilbron, Dame Rose (1914–2005), barrister and judge, Oxford Dictionary of National Biography (באנגלית)
↑  Obituary: Dame Rose Heilbron, the Guardian, ‏2005-12-13 (באנגלית)
↑  Women at the Bar: an historical perspective, Counsel Magazine (באנגלית)
| --- | --- |
בקרת זהויות :  NLI: 987007423854105171  BnF: cb17965988v (data)  GND: 1030228612  ISNI: 0000 0003 9936 5255  LCCN: no2012158573  VIAF: 293197007   WorldCat (עם VIAF): 293197007
רווחים כלואים

הכינוי "רווחים כלואים" ניתן בישראל לרווח שנצבר בחברה ואינו משמש לפעילותה העסקית אלא להשקעה פסיבית, כדרך לצמצם את מס ההכנסה על רווח זה. במרוצת השנים יזם משרד האוצר פעמים אחדות תיקוני חקיקה, שמטרתם מיסוי רווחים כלואים לשם הגדלת הכנסות המדינה.
פעילותה של חברה מיועדת להשגת רווח לבעלי מניותיה. על הרווח של החברה מוטל מס חברות, ששיעורו כ-25%. כאשר הרווח שלאחר מס מחולק לבעלי המניות כדיבידנד, חל עליו מס דיבידנדים ששיעורו כ-25%, כך ששיעור המס הכולל במיסוי דו-שלבי זה הוא כ-50%, בדומה לשיעור המס השולי החל על הכנסתו של יחיד. רווח שאינו מחולק כדיבידנד משמש את החברה בשתי דרכים:
להרחבת פעילותה העסקית, בדרך של רכישת חברות אחרות, פיתוח מוצרים חדשים, הקמת קווי ייצור נוספים וכדומה.
להשקעה פסיבית, בשוק ההון או בנדל"ן.
פעמים אחדות יזם משרד האוצר צעדים שיובילו למיסוי רווח המשמש להשקעה פסיבית, שזכה לכינוי "רווחים כלואים".
חוק לעידוד השקעות הון

תיקון מס' 69 והוראת שעה, שכונה "חוק הרווחים הכלואים" ואושר בכנסת ב-5 בנובמבר 2012, בא להסדיר את תשלום המיסים של חברות שהותירו את רווחיהן בישראל מבלי להשקיעם בהרחבת עסקיהן, כדי ליהנות מפטור ממס על פי החוק לעידוד השקעות הון. התיקון לחוק איפשר לחברות להוציא כדיבידנד, בפרק זמן מוגבל של שנה, את רווחיהן שהופקו בישראל תמורת תשלום מס של פחות מ-10% (לעומת מס החברות של 25%).
טרם תיקון 69 לחוק לעידוד השקעות הון, קבע החוק מסלולי הטבות שונים לפי אופי המפעל ומיקומו. לפיכך, נהנו חברות תעשייתיות מפטור ממס בגין הכנסותיהן למשך תקופה של 7 עד 15 שנים, פטור שנועד לעודד את החברות להשקיע את רווחיהן במפעלים בישראל ובכך להגדיל את כושר הייצור ואת התעסוקה. לפיכך, מוגבל הפטור עד לשלב בו החברה מחליטה לחלק את רווחיה כדיבידנד לבעלי מניותיה (דחיית מס). חברה הבוחרת בכל זאת לחלק דיבידנד שמקורו בהכנסה שנהנתה מפטור ממס כאמור נדרשת לשלם את מס החברות ממנו הופטרה בשיעור של 10%-25%, זאת בנוסף ל-15% ניכוי מס במקור בגין דיבידנד - כלומר חבות מס כוללת של עד 36.25%. עקב המס הגבוה שהחברות נדרשות לשלם בעת חלוקת הרווחים שהופטרו, הן נמנעו מתשלום הרווחים האמורים, ולכן הם זכו לכינוי "הרווחים הכלואים". על רקע הגירעון בתקציב המדינה בשנת 2012 ואי העמידה ביעדי הגבייה, הוחלט לתמרץ חברות להפשיר רווחים אלה באמצעות מתן הנחה על מס החברות, למשך תקופה של שנה. תיקון זה הוביל לגביית מס בסכום של כ-4.3 מיליארד ש"ח.
בהמשך נחקק תיקון מס' 74 לחוק לעידוד השקעות הון, שנכלל בחוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"ב-2021, ובעקבותיו 181 חברות בחרו להפשיר את הרווחים הכלואים שלהן ולשלם מס חברות בגינם, בסך של כ-2.9 מיליארד ש"ח.
חברות ארנק

חברת ארנק היא חברה שתכליתה העיקרית היא הפחתת שיעור מס הכנסה ודמי ביטוח לאומי לבעליה (שהוא בדרך כלל מועסק ובעלים יחידי של החברה), בעל הכנסה גבוהה באופן ניכר מהממוצע, שעבודתו היא באופן מסורתי משרת שכיר או עצמאי, או שיש לו הכנסות פסיביות ניכרות (כדוגמת הכנסות משכירות נדל"ן, תמלוגים שונים ותשלומי ריבית). חברת ארנק מוקמת לצורך תכנון מס של בעליה, אין בה פעילות כלכלית עצמאית והיא מספקת את אותו שירות שהיה בעליה מספק לו היה שכיר או עצמאי. שימוש בחברת ארנק יצר הפחתה בתשלומי המיסים בהשוואה לתשלומי המס שהיה צריך לשלם בעליה כשכיר או כעצמאי, וכן מעניק יתרונות פוטנציאליים אחרים. אחד מיתרונות חברת הארנק בא לידי ביטוי בהשקעת הרווחים, שכן בעוד שכיר או עצמאי יכול לנצל את הרווחים רק לאחר תשלום מלוא חבות המס, חברת הארנק יכולה להשקיע את רווחיה קודם תשלום מלוא המס (לפני תשלום מס דיבידנדים), ועל כן הסכום העומד לבעליה להשקעות באמצעותה, גבוה באופן משמעותי מהסכום העומד לרשות בעליה לו פעל כשכיר או עצמאי. דבר זה מאפשר לחברת הארנק לצבור נכסים רבים יותר, וליצור פוטנציאל לתשואות גבוהות יותר.
קיומן של חברות הארנק יצר הפסד הכנסה לרשות המיסים ולמוסד לביטוח לאומי, ויצר יתרון לבעלי ההכנסות הגבוהות, בהשוואה לבעלי הכנסות נמוכות יותר. ועדת טרכטנברג המליצה לבחון את היבטי המס הכרוכים בהקמתן של חברות ארנק. בהתאם לכך הורה שר האוצר, יובל שטייניץ על הקמת ועדה לעניין זה, בראשותו של ראש רשות המיסים, דורון ארבלי. ב"חוק ההסדרים" לשנת 2017 תוקנה פקודת מס הכנסה ונוספו בה כללים (בעיקר נוסף סעיף 62א) למיסוי חברות ארנק, שמבטלים את יתרונות המיסוי שבהן.
דברי ההסבר להצעת החוק נימקו צעד זה:
חברות ארנק וחברות החזקות

בחודשים ינואר-אוגוסט 2024 התכנס צוות בראשות מנכ"ל משרד האוצר שלומי הייזלר, לבחון את סוגיית הרווחים הלא-מחולקים ("הרווחים הכלואים"). הצוות המליץ להרחיב את תחולתו של סעיף 62א, העוסק בחברות ארנק (כאמור לעיל), כך שיחול גם על חברות בעלות מחזור עסקי הגבוה מ-200 אלף ש"ח ונמוך מ-30 מיליון ש"ח, להן שיעור רווחיות מעסק (הכנסה חייבת במס מעסק חלקי הכנסה מעסק) שגבוה מ-25%. בנוסף המליץ הצוות על חקיקת סעיף חדש להתמודדות עם חברות החזקות, שיחייב אותן במס בשיעור של 2% בכל שנה על רווחים צבורים מעל "כרית ביטחון". מס זה יהווה מעין פיצוי למדינה על אובדן המס מהרווחים הכלואים.
המלצות הצוות מומשו בתיקון מס' 277 לפקודת מס הכנסה, שנכלל בחוק ההתייעלות הכלכלית (תיקוני חקיקה להשגת יעדי התקציב לשנת 2025) (מיסוי רווחים לא מחולקים), התשפ"ה-2024 (שהוא חלק מ"חוק ההסדרים" לשנת 2025).
הערות שוליים

↑   חוק לעידוד השקעות הון (תיקון מס' 69 והוראת שעה), התשע"ג-2012, במאגר החקיקה הלאומי באתר הכנסת
1 2 3  רו"ח ועו"ד אייל מוליאן, אשכול המיסים, BDO זיו האפט, חוק הרווחים הכלואים (ארכיון)
↑  צבי זרחיה, אורה קורן, חוק "הרווחים הכלואים" אושר סופית; העברת כסף לחברה בת בחו"ל דינה כמשיכת דיווידנד, באתר TheMarker‏, 5 בנובמבר 2012
↑  יורם שיפר, רווחים כלואים, משרד רואי חשבון - זיו שיפר ושות'
1 2  הסתיים המהלך לשחרור "רווחים כלואים": הכנסות המדינה הסתכמו ב-2.9 מיליארד ₪, באתר של משרד האוצר, 5 בדצמבר 2022
↑   שלבי החקיקה של חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"ב-2021, במאגר החקיקה הלאומי באתר הכנסת
↑  הוועדה לבחינת סוגיית חברות הארנק וחברות ההחזקה ממליצה למסות באופן שוטף את הרווחים הבלתי מחולקים בחברות אלו, באתר רשות המיסים, 11 באוקטובר 2012
↑  סעיף 94 לחוק ההתייעלות הכלכלית (תיקוני חקיקה להשגת יעדי המדיניות הכלכלית לשנות התקציב 2017 ו-2018), התשע"ז-2017, ס"ח 2592 מ-29 בדצמבר 2016
↑  הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו–2018), התשע"ז-2016, ה"ח הממשלה 1083, מ-31 באוקטובר 2016
↑  דוח הצוות לבדיקת רווחים לא מחולקים, באתר של משרד האוצר
↑   שלבי החקיקה של חוק ההתייעלות הכלכלית (תיקוני חקיקה להשגת יעדי התקציב לשנת 2025) (מיסוי רווחים לא מחולקים), התשפ"ה-2024, במאגר החקיקה הלאומי באתר הכנסת
↑  שלמה טייטלבאום, ועדת הכספים אישרה את חוק הרווחים הכלואים: יכניס למדינה כ-9.2 מיליארד שקל ב-2025, באתר כלכליסט, 26 בדצמבר 2024;
חוק ההתייעלות כלכלית: הצעת חוק מיסוי רווחים כלואים, בנק ישראל: נייר עמדה מיסוי רווחים צבורים בחברות ארנק, באתר אפרתי רואי חשבון, 27 בדצמבר 2024;
יובל לקח, ‏מיסוי הרווחים הכלואים: "חוק הוגן וחשוב, משפיע בעיקר על המאיון העליון", באתר דבר העובדים בארץ ישראל, 1 בינואר 2025;
אורן דורי, ‏המתנה השקטה שניתנה למגזר העסקי במסגרת הרפורמה למיסוי רווחים כלואים, באתר גלובס, 5 בינואר 2025
חוזליטו

| --- | --- |

 לידה:  11 בפברואר 1943 (בן 81) באאס דה סגורה, ספרד 
 מוקד פעילות:  ספרד 
 תקופת הפעילות:  מ-1950 
 שפה מועדפת:  ספרדית 
 חברת תקליטים:  RCA ויקטור 
 פרופיל ב-IMDb
 
עטיפת אחד מתקליטיו
חוסה חימנס פרננדס (בספרדית: José Jiménez Fernández; נולד ב-11 בפברואר 1943), הידוע בשם הבמה חוזליטו (Joselito ובהגייה הנכונה: חוסליטו), הוא זמר ספרדי שהתפרסם והצליח בשנות ה-50 וה-60. אחד מילדי הפלא המפורסמים והמצליחים בכל הזמנים. התפרסם בקול סופרן מיוחד במינו. הפופולריות שלו הייתה לא רק במדינות דוברות ספרדית, אלא גם במדינות צפון אירופה ובאגן הים התיכון.
ביוגרפיה

חוזליטו נולד ב-1943 בעיירה באאס דה סגורה בחבל חאאן באנדלוסיה שבספרד, למשפחה דלת אמצעים ומרובת נפשות. במשך הקריירה שלו פורסם כי נולד בשנת 1947.‏ נראה כי אמרגניו ניצלו את העובדה שסבל מעיכוב בגדילתו והציגוהו כצעיר מגילו האמיתי.
בילדותו עקרה משפחתו לאוטיאל שבחבל ולנסיה ושם החל חוזליטו להופיע. תחילה הופיע בפסטיבלים מקומיים, וכששודר אחד הפסטיבלים הללו ברדיו הארצי, התפרסם חוזליטו והחל להופיע בשידורי רדיו. בנוסף לקולו הגבוה והצלול, היה לו כישרון ללמוד במהירות את השירים, גם כאלו הקשים לביצוע. חוזליטו אף השכיל להכניס לשיריו מקצב משלו וביטוי אישי, ללא כל ליווי של כלי נגינה.
תסריטאי ספרדי, אנטוניו גוזמן, כתב תסריט שיועד במיוחד לדמותו של חוזליטו. כמו בשירה, כך גם במשחק, גילה חוזליטו כישרון יוצא דופן והביא את הצופים הרבים בסרטיו לצחוק ולדמעות. בסרטו הראשון, שהקרנתו החלה ב-1956 (בשחור לבן) "El Pequeño ruiseñor", התפרסמה הסצנה שבה נראה יושב על עגלה רתומה לסוס ושר על ברצלונה. לאחר ההצלחה הגדולה של סרטו הראשון, אשר שבר את שיאי המכירות בספרד, חתם חוזליטו חוזה עם האיש החזק של תעשיית הקולנוע הספרדית באותה עת, סזראו גונזאלס, וזה הפיק סרט נוסף שהצלחתו לא הייתה פחותה. בסך הכול שיחק חוזליטו ב-15 סרטים, רובם הגדול בעלי אופי מוזיקלי והתבססו על דמותו. יחד עם הצלחתו הקולנועית חתם חוזליטו על חוזה הקלטות עם חברת התקליטים תקליטי RCA והפך לאחד מהאמנים המובילים של החברה. בין השירים שהוא הקליט וזכו להצלחה היה שיר "Clavelitos".
ב-1958 ערך את מסעו הראשון ליבשת אמריקה. תחילה הופיע בתוכניות הרדיו והטלוויזיה החשובות בארצות הברית ואחר כך זכה לגילויי הערצה היסטריים במדינות דרום אמריקה. הצלחת המסע הביאה למסעות נוספים דומים, מוצלחים לא פחות. חוזליטו הופיע שלוש פעמים בתוכניתו של אד סאליבן הידועה בתור המופע של אד סאליבן.
שליטה של ספרד באותה עת, הגנרליסימו פרנקו, אשר שאף לשפר את תדמיתה של ארצו בעולם, הפך את חוזליטו לאחד מסמליה של ספרד. הוא אף שלח את רעייתו להעניק לו פרחים בסיום הופעותיו מחוץ לספרד. חוזליטו אף נפגש עם מנהיגים רבים, ובהם פידל קסטרו, ג'ון פ. קנדי, לינדון ג'ונסון והאפיפיור, אשר שמחו לנצל את הפופולריות שלו לצורך שיפור תדמיתם.
בערך בגיל 18 (שהוצג על ידי מנהליו גיל 14), התחלף קולו הצלול והשתנה. כתוצאה מכך ירדה הפופולריות שלו. למרות זאת, אמרגניו המשיכו לשווק אותו בהצלחה והוא המשיך ליצור סרטים (גם כמפיק) ולהופיע ברחבי העולם.
גם בישראל זכו חוזליטו וסרטיו לפופולריות גדולה. בביקורו הראשון בישראל ב-1960, בעת שהוצג כנער צעיר, הוא זכה להצלחה גדולה, בין השאר הופיע בתל אביב באולם אהל שם. ביקורו השני, ב-1966, בו היה כבר בן 23 (והוצג כנער בן 19), היה כישלון וחלק מהקהל, אשר התאכזב מקולו, נטש את ההופעה.
ב-1974, בגיל 31, פרש חוזליטו מעולם המוזיקה. הוא עסק בעיסוקים שונים וב-1990 נעצר באנגולה, באשמת סחר בקוקאין ובנשק. הוא הועבר לספרד לריצוי עונשו.
בשנת 2008, בגיל 65, השתתף חוזליטו בעונה התשיעית של תוכנית המציאות הספרדית "הישרדות", שם היה למודח השני.
כיום, לאחר שפרש, כאמור, מעסקי הבידור והשירה ועוסק בגידול גפנים בעיירה שבה גדל בוולנסיה.
הערות שוליים

↑  טלילה בן זכאי, חוזליטו מחפש את "הסולם" המתאים, מעריב, 5 ביולי 1966
↑  רחל אורן, הילד גדל, דבר, 8 ביולי 1966, המשך
| --- | --- |
בקרת זהויות :  NLI: 987007411919005171  BNE: XX983139  BnF: cb138957646 (data)  GND: 135242967  ISNI: 0000 0003 8316 220X  LCCN: no98019163  MusicBrainz: 5fa35a15-3ef7-4c82-ad6d-6905aa13b61a  NLK: KAC2020M0187  SUDOC: 152374779  VIAF: 268226699   WorldCat (עם VIAF): 268226699
Play (רצף הופעות)

Play (מעוצב: ᑭᒪᗩY) הוא רצף הופעות של הזמרת קייטי פרי בלאס וגאס, נבדה. שמונת הקונצרטים הראשונים הוכרזו ב-12 במאי 2021, והתקיימו ב-The Theatre at Resorts World Las Vegas החל מ-29 בדצמבר 2021 ועד 15 בינואר 2022 במקור. הרצף הופעות הוארך עד ל-12 באוגוסט 2023. מכירת הכרטיסים הייתה זמינה החל מ-24 במאי לאחר שמכירה מוקדמת לבעלי כרטיסי "סיטיבנק" התקיימה ב-18 ל-23 במאי 2021.
רקע

בריאיון ל-Out, הזכירה פרי שסרטים משנות ה-90 כמו "מותק, הילדים התכווצו", Pee-wee's Playhouse ו"ההרפתקה הגדולה של פי ווי הרמן", השפיעו על יצירת רצף ההופעות עצמו. פרי גם הצהירה כי: "זה פשוט הולכת להיות חגיגה לאוזניים וגם לעיניים. השותפים שלי לרצף ההופעות, הרקדנים והלהקה, כולם פשוט הסכימו שמדובר ברעיון מטורף".
סגנון ואסתטי

כמה חלקים מרצף ההופעות תוארו על ידי כלי תקשורת כמו ווג כ"קאמפ", כאשר דוגמאות כאלה הן פרי יורד מהתקרה והוצב על מיטה ענקית, אינטראקציה עם אסלה ענקית ומסיכת פנים ענקית בזמן ההופעה, ומסך ענק סוס נדנדה אדום. כריסטיאן Allaire של ווג כינה אותה "מלכת קמפ" עבור הגישה אותה להופעה, אומר: "הגישה שובבה, לשון- in- הלחי של פרי כדי להלביש באמת עושה את ההצגה בשבילנו. יותר מעשור לתוך הקריירה המרשימה שלה, ברור שהיא עדיין מלכת המחנה השלטת."
ביקורת

מארק גריי מרולינג סטון אמר כי "ההפקה הייתה גדולה מהחיים", והוסיף עוד: "המופע הוא פרי מובהק, שסיפק את הרגשי, המופרז, הגחמני, הפסיכדלי ואפילו הצ'יזי. קורס של 95 דקות". מלינדה Sheckells של בילבורד גם נתן חוות דעת חיוביות, לפיה פרי "עזב עוד סימן נשכח על הרצועה מול אזל, לכול גילי הקהל של 5000 KatyCats נוהמת בקולניות", עוד מוסיף: " 'פרי Playland' המשלוחים הקהל לתוך מימד אחר של מוך קשת בענן, קונפטי בצורת לב וחפצים ביתיים אנתרופומורפיים גדולים מהחיים - זה חלק פנטזיה, חלק הזיה ופרי מחנה גבוה ביסודיות". Yahoo! התורם ג'ויאן ג'פרי הרגישה שפרי "עטפה בצורה מושלמת את 2021 בקצרה כשהיא כוסתה מסכת פנים ענקית על הבמה, ושרה על גבי כמה גלילי נייר טואלט ענקיים, שישבו ליד אמבטיה ושירותים ענקיים" עם "Play" וכתבה שהתלבושות בהן השתמשו היו "מדהים באותה מידה".
רשימת שירים

ב-28 בדצמבר 2021, חשפה פרי את רשימת השירים יום לפני עליית מופע הבכורה.
| --- | --- |
 לג 1: Henry the Horror  1. "E.T."  2. "Chained to the Rhythm"  3. "Dark Horse"  4. "Not the End of the World" לג 2: Flushed  5. "California Gurls"  6. "Hot n Cold" / "Last Friday Night (T.G.I.F.)"  7. "Waking Up in Vegas" לג 3: Eat Me  8. "Bon Appétit"  9. "Daisies"  10. "I Kissed a Girl":  לג 4: Trashun  11. "Lost" / "Part of Me" / "Wide Awake"  12. "Never Really Over"  13. "Swish Swish"  14. "When I'm Gone" / "Walking on Air" לג 5: Perry Playland  15. "Teenage Dream"  16. "Smile"  17. "Roar" הדרן  18. "The Greatest Love of All"  19. "Firework"
תאריכי הופעות

| תאריך> לג 1 | נוכחות> לג 1 | הכנסות> לג 1 |
| --- | --- | --- |
| 29 בדצמבר 2021 | 5000/5000 | יפורסם בהמשך |
| 31 בדצמבר 2021 | 5000/5000 | יפורסם בהמשך |
| 1 בינואר 2022 | 5000/5000 | יפורסם בהמשך |
| 7 בינואר 2022 | 5000/5000 | יפורסם בהמשך |
| 8 בינואר 2022 | 5000/5000 | יפורסם בהמשך |
| 12 בינואר 2022 | יפורסם בהמשך/5000 | יפורסם בהמשך |
| 14 בינואר 2022 | יפורסם בהמשך/5000 | יפורסם בהמשך |
| 15 בינואר 2022 | יפורסם בהמשך/5000 | יפורסם בהמשך |
לג 2
2 במרץ 2022: יפורסם בהמשך
4 במרץ 2022: יפורסם בהמשך
5 במרץ 2022: יפורסם בהמשך
11 במרץ 2022: יפורסם בהמשך
12 במרץ 2022: יפורסם בהמשך
16 במרץ 2022: יפורסם בהמשך
18 במרץ 2022: יפורסם בהמשך
19 במרץ 2022: יפורסם בהמשך
סך הכול:
כלב טיפולי

טימי, כלב טיפולי, מזן ברנר זננהונד במרכז רפואי רבין. הוא ואחיו טדי מסייעים למטופלים המאושפזים בבתי חולים
כלב טיפולי הוא כלב הפועל במסגרת של ליווי ותמיכה ריגשית, והוא כלב שעבר אימון ואילוף מקצועיים בתחום זה.
ההכשרה והאימון של כלבים טיפוליים נעשית כדי שהם יהוו מקור תמיכה וחיבה לאנשים המתמודדים עם מצבים שונים, לעיתים קרובות במסגרות כמו בתי חולים, בתי אבות, בתים סיעודיים, בתי ספר, ספריות, הוספיסים או אזורים מוכי אסון. בניגוד לכלבי סיוע, המאומנים לסייע למטופלים ספציפיים בצרכים פיזיים יומיומיים, כלבים טיפוליים מאומנים לקיים אינטראקציה עם כל מיני סוגים של אנשים, ולא רק עם המטפלים שלהם. בישראל ישנו מערך ארצי לכלבנות רפואית הנקרא "לגעת בנפש". במסגרת המערך הכלבניות הן אחיות מוסמכות שמלוות מטופלים בעזרת הכלב הפרטי שלהן. הכלבים מסייעים לחולים במרכז הרפואי רבין (בית החולים בלינסון) ובמקומות נוספים בארץ.
היסטוריה

במהלך המאות האחרונות, כלבים שימשו ככלי טיפולי על ידי אנשי מקצוע רפואיים מתחומים שונים. בסוף המאה ה-18 האחות הבריטית פלורנס נייטינגייל הבחינה שחיות מחמד קטנות מסייעות בהפחתת חרדה ובשיפור התאוששות אצל ילדים ומבוגרים המאושפזים במוסדות פסיכיאטריים. בשנות ה-30 של המאה ה-20 הפסיכולוג והנוירולוג זיגמונד פרויד החל להשתמש בכלב המחמד הפרטי שלו כדי לשפר את התקשורת עם מטופלים פסיכיאטריים שלו. בשנת 1976 הקימה איליין סמית את ארגון כלבי הטיפול הראשון לאחר שהבחינה בהשפעות חיוביות של כלבים על חולים המאושפזים בבתי-חולים במסגרת עבודתה כאחות.